**Výzva na predkladanie ponúk**

pre zákazku s nízkou hodnotou podľa § 117 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

(ďalej len „zákon o VO“)

**1. Identifikácia verejného obstarávateľa**

Bratislavský samosprávny kraj

Sabinovská 16

820 05 Bratislava

IČO: 36063606

Kontaktná osoba:

Silvia Garajová

t. č.: +421 2 48 264 402

[silvia.garajova@region-bsk.sk](mailto:silvia.garajova@region-bsk.sk)

adresa hlavnej stránky verejného obstarávateľa: [www.bratislavskykraj.sk](http://www.bratislavskykraj.sk)

**2. Zatriedenie obstarávacieho subjektu podľa verejného obstarávateľa:**

Verejný obstarávateľ podľa § 7 ods. 1 písm. c) zákona o VO.

**3. Názov predmetu zákazky**

***Zabezpečenie ubytovania v Bruseli pre zamestnancov odboru INTERACT, Úradu BSK v termíne  
09.-11.05.2022 z dôvodu účasti na zahraničnej pracovnej ceste v Belgicku.***

**4. Druh zákazky**

Služba

**5. Miesto dodania tovaru/poskytnutia služby**

Bratislavský samosprávny kraj, Odbor INTERACT, Sabinovská 16, 820 05 Bratislava

**6. Výsledok verejného obstarávania**

Objednávka

Na predmet zákazky uvedený v bode 3 tejto Výzvy bude vystavená objednávka s úspešným uchádzačom. Potvrdenie prijatia objednávky poskytovateľom sa považuje za uzatvorenie zmluvy.

Všeobecné obchodné podmienky sú uvedené v Prílohe č. 2 tejto Výzvy.

**7. Podrobný opis predmetu zákazky**

Podrobný opis predmetu zákazky je uvedený v Prílohe č. 1 tejto Výzvy

**8. Identifikácia predmetu obstarávania podľa Spoločného slovníka obstarávania (CPV)**

63510000-7 Služby cestovných kancelárií a podobné služby

**9. Predpokladaná hodnota zákazky:** je **do 543,15 EUR bez DPH**

Predpokladaná hodnota zákazky bola stanovená aritmetickým priemerom na základe aktuálnych údajov získaných z internetových stránok na rovnaký alebo porovnateľný predmet zákazky.

**10. Hlavné podmienky financovania a platobné dojednania**

Sú uvedené v Prílohe č. 2 tejto Výzvy

**11. Podmienky účasti**

Verejného obstarávania sa môže zúčastniť len ten, kto spĺňa podmienky účasti týkajúce osobného postavenia podľa § 32 ods.1 ods. 1 písm. e) a f) zákona o VO.

Z dôvodu použitia údajov z informačných systémov verejnej správy a registrov Úradu pre verejné obstarávanie uchádzač (so sídlom v SR) nie je povinný predkladať doklady v zmysle § 32 ods. 2 písm. e) a f) zákona o VO. Doklady si verejný obstarávateľ overí z dostupných informačných systémoch a registrov.

**12. Kritérium na vyhodnotenie ponúk**

Kritériom na vyhodnotenie ponúk je najnižšia celková cena v EUR bez DPH za ubytovacie služby, vrátane všetkých nákladov, ktoré súvisia s uskutočnením predmetu zákazky v celom požadovanom rozsahu (napr. storno poplatok, sprostredkovateľské poplatky, poplatky za check-in, náklady na rezerváciu, vystavenie ubytovacieho poukazu, príp. iné poplatky).

Celková cena je maximálna a neprekročiteľná.

Poplatok za mestskú daň z ubytovania (City Tax) môže byť účtovaný ubytovacím zariadením nad rámec ceny ubytovania objednanej u poskytovateľa s tým, že poplatok uhradí zamestnanec vyslaný na zahraničnú pracovnú cestu na základe dokladu o ubytovaní vydanom vyslanému zamestnancovi priamo v miesto ubytovacieho zariadenia.

**13. Lehota na predkladanie ponúk uplynie dňa: 07.04.2022 do: 10:00 h**

V znení Metodického pokynu CKO č. 14, verzia 9 (účinná od 15.06.2021) a Jednotnej príručky pre žiadateľov/prijímateľov k procesu a kontrole verejného obstarávania/obstarávania (účinná od 15.06,2021), je uvedená minimálna lehota na predkladanie ponúk celých päť pracovných dní odo dňa zverejnenia výzvy na predkladanie ponúk na webovom sídle prijímateľa alebo inom vhodnom webovom sídle v prípade zákaziek na tovary a poskytnutie služieb alebo odo dňa zaslania výzvy minimálne trom vybraným záujemcom, avšak vzhľadom k pohyblivosti cien ubytovania (ktoré sa menia aj v priebehu dňa), pristúpi obstarávateľ k vyhodnocovaniu ponúk zaslaných do lehoty na predkladanie ponúk a platných k poslednému dňu zverejnenia t. j. dňa 07.04.2022 do 10:00 h, pričom poskytovateľ garantuje cenovú ponuku platnú v tento deň.

Uchádzač zaslaním ponuky bezvýhradne akceptuje všetky podmienky zákazky.

Ponuky predložené po lehote na predkladanie ponúk nebudú akceptované.

**14. Spôsob a miesto na predloženie ponúk**

Ponuky sa predkladajú v lehote na predkladanie ponúk elektronicky na emailovú adresu [silvia.garajova@region-bsk.sk](mailto:silvia.garajova@region-bsk.sk). Predkladá sa konečná cena, pričom cena za ubytovanie sa predkladá s informáciou o dátume, do ktorého je možnosť stornovať ponúknuté ubytovania v prípade nepredvídateľných udalostí a zhoršenej epidemiologickej situácie v súvislosti s ochorením COVID-19.

**15. Vyhodnotenie ponúk**

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk a to v prípade uchádzača, ktorý sa umiestnil na prvom mieste v poradí. Ak ponuka uchádzača nebude obsahovať všetky náležitosti podľa tejto výzvy, uchádzač bude požiadaný o vysvetlenie alebo doplnenie predloženej ponuky v lehote určenej verejným obstarávateľom.

Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

V prípade rovnosti ponúk vyzve obstarávateľ uchádzačov, ktorí predložili cenovo rovnaké najnižšie ponuky o opätovné predloženie ponuky z dôvodu rovnosti ponúk, pričom lehota na opätovné predloženie ponuky trvá 1 hodinu od odoslania výzvy na opätovné predloženie ponuky. V opätovne predloženej ponuke môže poskytovateľ len znížiť cenu, iné zmeny ponuky nie sú prípustné. Ak poskytovateľ nepredloží v rámci opätovného predloženia ponuky ponuku s nižšou cenou, platí jeho pôvodná ponuka predložená na základe výzvy. Ak v rámci opätovného predloženia ponuky podľa tohto bodu sa neurčí ponuka zodpovedajúca najnižšej cene, obstarávateľ opätovne otvorí súťaž zadaním novej výzvy.

Verejný obstarávateľ bezodkladne zašle elektronicky informáciu o vyhodnotení ponúk všetkým uchádzačom, ktorí predložili ponuky v lehote na predkladanie ponúk.

Verejný obstarávateľ bude úspešného uchádzača kontaktovať prostredníctvom elektronickej pošty ihneď po vyhodnotení a požiada poskytovateľa o rezerváciu s garanciou ponuky. Poskytovateľ je povinný potvrdiť rezerváciu ubytovania a dodržať svoju ponuku. S úspešným uchádzačom bude uzatvorená Objednávka.

Ak poskytovateľ nedoručí obstarávateľovi vhodnú ponuku v stanovenom čase z dôvodu, že ubytovacie zariadenie podľa požadovaných parametrov nie je dostupné a predloží alternatívnu ponuku, ktorá nie je v súlade s výzvou obstarávateľa, obstarávateľ nie je v tomto prípade viazaný ponukou.

Ak ubytovacie zariadenie podľa kritérií a požiadaviek uvedených vo výzve nie je dostupné u žiadneho poskytovateľa alebo ak žiaden poskytovateľ nepredložil ponuku, obstarávateľ je oprávnený opakovane zadať výzvu s upravenými parametrami. Ak ani po opakovanom zadaní výzvy s upravenými parametrami nebude predložený žiadny návrh ubytovacieho zariadenia, obstarávateľ je oprávnený túto výzvu ukončiť, o čom informuje uchádzačov.

Verejný obstarávateľ si vyhradzuje právo odmietnuť všetky predložené ponuky.

Uchádzač nemá právo si uplatniť u verejného obstarávateľa akékoľvek náklady, ktoré mu vznikli v súvislosti so zrušením prieskumu trhu, zmenou podmienok alebo akýmkoľvek rozhodnutím verejného obstarávateľa.

V Bratislave, dňa 28.03.2022

**Prílohy**

Príloha č. 1 - Podrobný opis predmetu zákazky

Príloha č. 2 - Všeobecné obchodné podmienky

Príloha č. 1

**Podrobný opis predmetu zákazky**

|  |  |
| --- | --- |
| • miesto ubytovania: | Brusel, Belgicko |
| • termín: | 09.-11.05.2022 |
| • počet nocí: | 2 |
| • počet osôb: | 2 |
| • typ ubytovania: | 2 x 1lôžková izba s raňajkami |
| • kategória a trieda ubytovacieho zariadenia: | 4\* hotel |
| • poznámka: | max. limit 150,- EUR/noc/osoba s raňajkami (vrátane DPH) |
| • preferovaná lokalita ubytovania do max. vzdialenosti 1 km od miesta pracovného stretnutia (príp. iné hotely v dostupnosti stanice metra vo vzdialenosti do 100 m s trvaním cesty do 15 minút) | European Committee of the Regions, ‎ Jacques Delors building, ‎ Rue Belliard 99-101, B-1040 Brussels |
| • bezplatné storno: | uviesť informáciu, do akého dátumu je možné ubytovanie bezplatne stornovať |

Príloha č. 2

**Všeobecné obchodné podmienky**

**1. Cena**

Celková cena v EUR bez DPH za ubytovacie zariadenie, vrátane všetkých nákladov, ktoré súvisia s uskutočnením predmetu zákazky v celom požadovanom rozsahu (napr. storno poplatok, sprostredkovateľské poplatky, poplatky za check-in, náklady na rezerváciu, vystavenie ubytovacieho poukazu, príp. iné poplatky), pričom cena za ubytovanie sa predkladá s informáciou o do akého dátumu je možné ubytovanie bezplatne stornovať v prípade nepredvídateľných udalostí a zhoršenej epidemiologickej situácie v súvislosti s ochorením COVID-19.

Za nepredvídateľné udalosti tohto článku sa rozumejú okolnosti, ktoré nastanú po uzatvorení Objednávky ako výsledok nepredvídateľných a zmluvnými stranami neovplyvniteľných udalostí, ktoré nastali nezávisle od vôle povinnej strany a bráni jej v splnení jej povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala; za vyššiu moc sa nepovažuje udalosť, ktorá vznikla až v čase, keď povinná strana bola v omeškaní s plnením svojej povinnosti alebo vznikla z jej hospodárskych pomerov.

V zmysle zákona č. 222/2004 Z. z. o dani z pridanej hodnoty, podľa §46 sú od DPH oslobodené služby medzinárodnej prepravy a podľa §65 Osobitná úprava uplatňovania dane pre cestovné kancelárie a cestovné agentúry, ods. 9. Platiteľ, ktorý uplatňuje osobitnú úpravu uplatňovania dane podľa odsekov 1 až 6, nesmie vo faktúre o predaji služieb cestovného ruchu uviesť samostatne sumu dane.

Do cenovej ponuky na ubytovanie sa nezahŕňa mestská daň (City Tax), ktorá sa započítava vo vyúčtovaní zahraničnej pracovnej cesty na základe dokladu o ubytovaní vydanom vyslanému zamestnancovi na zahraničnú pracovnú cestu priamo v miesto ubytovacieho zariadenia.

Celková cena je maximálna a neprekročiteľná.

V prípade, ak uchádzač ku dňu predkladania ponuky nie je platcom DPH, avšak po uzatvorení zmluvného vzťahu sa ním stane, nemá nárok na zvýšenie celkovej ceny predmetu zákazky, t. j. v prípade zmeny postavenia uchádzača na platcu DPH, sú ním predložené celkové ceny konečné a nemenné a budú považované za cenu na úrovni s DPH.

**2. Platobné podmienky**

Platba môže byť zrealizovaná až po dodaní služby obstarávateľovi (ubytovací poukaz zaslaný emailom) a odoslaní oficiálnej objednávky Bratislavského samosprávneho kraja poskytovateľovi (emailom).

Podkladom pre platbu bude riadna faktúra, vystavené poskytovateľom na základe oficiálnej objednávky Bratislavského samosprávneho kraja, vystavená poskytovateľom najneskôr do 15 dní po dodaní služby.

Lehota splatnosti faktúry je 30 dní od dátumu jej vystavenia. V prípade, ak vo faktúre budú uvedené údaje v rozpore s objednávkou alebo nebude obsahovať všetky potrebné náležitosti v zmysle platných predpisov, je to dôvod na odmietnutie faktúry a jej vrátenie na prepracovanie. Nová lehota splatnosti začne plynúť až po doručení novej faktúry.

Poskytovateľovi sa nebude poskytovať zálohová platba ani preddavok.

Financované z finančných prostriedkov EÚ.

Bratislavský samosprávny kraj nie je platcom DPH.

**3. Objednávka**

Realizácia predmetu zákazky bude uskutočnená na základe objednávky zaslanej elektronicky prostredníctvom e-mailu poskytovateľovi.

V súlade s najvýhodnejšou ponukou a na základe vykonanej rezervácie obstarávateľ vystaví objednávku, a bezodkladne ju doručí poskytovateľovi, ktorý predložil ekonomicky najvýhodnejšiu ponuku prostredníctvom elektronickej pošty. Potvrdenie prijatia objednávky poskytovateľom sa považuje za uzatvorenie zmluvy.

**4. Predmet objednávky**

Poskytovateľ sa zaväzuje zrealizovať celkový rozsah predmetu zákazky, ktorý je bližšie špecifikovaný v bode 7 Výzvy “Podrobný opis predmetu zákazky”.

**5. Termín dodania služby / dĺžka trvania**

09.-11.05.2022

**6. Fakturačné údaje**

Bratislavský samosprávny kraj

Odbor INTERACT

Sabinovská 16, P.O.BOX 106

820 05 Bratislava

Slovenská republika

IČO: 36063606

DIČ: 2021608369

**7. Spoločné ustanovenia**

Právne vzťahy osobitne neupravené objednávkou sa riadia príslušnými ustanoveniami Obchodného zákonníka Slovenskej republiky a súvisiacimi právnymi predpismi.

Zhotoviteľ berie na vedomie, že uzatvorenie zmluvného vzťahu s Bratislavským samosprávnym krajom, ktorý ako orgán verejnej správy v zmysle základných princípov zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov "čo nie je tajné, je verejné" a "prevažujúci verejný záujem nad obchodnými a ekonomickými záujmami osôb" na základe dobrovoľnosti, nad rámec povinnosti uloženej zákonom o slobode informácii, zverejňuje všetky informácie, ktoré sa získali za verejné financie alebo sa týkajú používania verejných financií, alebo nakladania s majetkom BSK a štátu za účelom zvyšovania transparentnosti samosprávy pre občanov a kontroly verejných financií občanmi a na základe tejto skutočnosti výslovne súhlasí so zverejnením objednávky, resp. jej prípadných dodatkov, vrátane jej všetkých príloh, a to v plnom rozsahu (obsah, náležitosti, identifikácia zmluvných strán, osobné údaje, obchodné tajomstvo, fakturačné údaje, atď.) na internetovej stránke BSK za účelom zvyšovania transparentnosti samosprávy pre občanov a kontroly verejných financií občanmi. Tento súhlas sa udeľuje bez akýchkoľvek výhrad a bez časového obmedzenia.

Verejný obstarávateľ sa zaväzuje, že osobné údaje poskytnuté uchádzačom budú spracovávané a chránené podľa zákona č. 18/2018 Z. z. o ochrane osobných údajov a o zmene a doplnení niektorých zákonov.

**8. Konflikt záujmov**

Záujemcovia sa zaväzujú dodržiavať ustanovenia §23 ods. 1 zákona 343/2015 Z. z. o verejnom obstarávaní tak, aby nedošlo ku konfliktu záujmov.